Η τελευταία τους νύχτα

Η τελευταία τους νύχτα (γαλλικά: Leur dernière nuit) είναι Γαλλική αστυνομική δραματική ταινία του 1953 σε σκηνοθεσία Ζωρζ Λακόμπ και σενάριο του σκηνοθέτη, το οποίο έγραψε σε συνεργασία με τους Ζακ Σελάι και Ζακ Κονστάντ.
Πρωταγωνιστούν οι Ζαν Γκαμπέν, Μαντλέν Ρόμπινσον και Ρομπέρ Νταλμπάν.Harriss p.196

Η υπόθεση της ταινίας αναφέρεται στην Μαντλέν Μαρσό (Μαντλέν Ρόμπινσον), μια νεαρή δασκάλα από την επαρχία, η οποία φτάνει στο Παρίσι και συναντά τον Πιέρ Ρουφίν (Ζαν Γκαμπέν) έναν φαινομενικά αξιοσέβαστο βιβλιοθηκονόμο που ζει στο ίδιο κατάλυμα με αυτήν στη Μονμάρτρη. Ωστόσο ο Πιέρ εμφανίζεται ένα βράδυ τραυματισμένος από σφαίρα και της παραδέχεται ότι ζει διπλή ζωή ως γκάνγκστερ. Αφού σκότωσε έναν από τους συνεργούς του που τον πρόδωσε, ο κλοιός της αστυνομίας αρχίζει να σφίγγει γύρω του. Επιστρέφει πίσω στην Μαντλέν για να περάσει μια τελευταία νύχτα αγάπης μαζί της πριν καταφύγει στο Βέλγιο. Ωστόσο η αστυνομία τον εντοπίζει και τον συλλαμβάνει.

Η ταινία έκανε πρεμιέρα στις 23 Οκτωβρίου 1953 στην Γαλλία, ενώ στην Ελλάδα κυκλοφόρησε στις 9 Ιουνίου 1954 στους κινηματογράφους Ελληνίς και Ρουαγιάλ της Αθήνας. 

 Παραπομπές 

 Βιβλιογραφία 
 Harriss, Joseph. Jean Gabin: The Actor Who Was France. McFarland, 2018.
 Εξωτερικοί σύνδεσμοι 

Κατηγορία:Ταινίες του 1953
Κατηγορία:Γαλλικές ταινίες της δεκαετίας 1950
Κατηγορία:Γαλλικές αστυνομικές δραματικές ταινίες
Κατηγορία:Γαλλόφωνες ταινίες
Κατηγορία:Γαλλικές ασπρόμαυρες ταινίες
Κατηγορία:Ταινίες γυρισμένες στο Παρίσι
Κατηγορία:Ταινίες τοποθετημένες στο Παρίσι